কেন্দ্রীয় সরকার

**কেন্দ্রীয় সরকার** হলো সেই সরকার যা একটি এককেন্দ্রীক রাষ্ট্রের উপর নিয়ন্ত্রণকারী ক্ষমতা হিসেবে কাজ করে আরেকটি স্বতন্ত্র কিন্তু সার্বভৌম রাজনৈতিক সত্তা হলো একটি ফেডারেল সরকার  যার বিভিন্ন স্তরে সুনির্দিষ্ট ক্ষমতা থাকতে পারে। এই ক্ষমতাগুলো ফেডারেশন দ্বারা তাকে অনুমোদিত বা প্রতিনিয়োজিত হয় এবং প্রত্যেকটি সংঘবদ্ধ রাজ্য কর্তৃক পারস্পরিকভাবে সম্মত হয়।

অনেক দেশ কেন্দ্রীয় সরকারের ক্ষমতা উপ-জাতীয় স্তরের সরকারগুলোর (যেমন আঞ্চলিক, রাজ্য, প্রাদেশিক, স্থানীয় এবং অন্যান্য স্তরের সরকার) কাছে হস্তান্তর করে স্বায়ত্তশাসিত অঞ্চল গঠন করেছে। মৌলিক রাজনৈতিক ব্যবস্থার একটি বিস্তৃত সংজ্ঞা অনুসারে, একটি নির্দিষ্ট ভূখণ্ডের মধ্যে দুই বা ততোধিক স্তরের সরকার বিদ্যমান থাকে এবং তারা সংবিধান বা অন্যান্য আইন দ্বারা নির্ধারিত ওভারল্যাপিং বা যৌথ ক্ষমতাসম্পন্ন সাধারণ প্রতিষ্ঠানের মাধ্যমে শাসন পরিচালনা করে।

এই স্তরের সরকারের (কেন্দ্রীয় সরকারের) সাধারণ দায়িত্ব, যেগুলো নিম্নতর স্তরের সরকারগুলোকে দেওয়া হয় না, তা হলো জাতীয় নিরাপত্তা রক্ষা করা এবং আন্তর্জাতিক কূটনীতি পরিচালনা করা, যার মধ্যে আনুষ্ঠানিক চুক্তিতে স্বাক্ষর করার অধিকারও অন্তর্ভুক্ত। মূলত, কেন্দ্রীয় সরকারের কাছে পুরো দেশের জন্য আইন প্রণয়নের ক্ষমতা থাকে, যা স্থানীয় সরকারগুলোর থেকে ভিন্ন।

## উদাহরণ

### এককেন্দ্রিক রাষ্ট্র
অনেক দেশ আছে এবং ছিলো যেগুলো ক্ষমতা অর্পণ করেছে, তাদের মধ্যে কিছু হলো:

*  বাংলাদেশ
*  গণপ্রজাতন্ত্রী চীন – দেখুন চীনের স্বায়ত্তশাসিত প্রশাসনিক বিভাগ
*  ডেনমার্ক – দেখুন ফারো দ্বীপপুঞ্জ এবং গ্রিনল্যান্ড এর স্বায়ত্তশাসিত অঞ্চল
*  ফ্রান্স – দেখুন নিউ-ক্যালেডোনিয়া এর স্বায়ত্তশাসিত অঞ্চল
*  ফিনল্যান্ড – অর্পিত ক্ষমতা অলান্ড সরকারে।
*  প্রজাতন্ত্রী চীন
*  জর্জিয়া – দেখুন স্বায়ত্তশাসিত প্রজাতন্ত্র
*  জাপান
*  নরওয়ে
*  নিউজিল্যান্ড
*  প্রজাতন্ত্র কোরিয়া
*  ইতালি – দেখুন ইতালির স্বায়ত্তশাসিত প্রদেশ
*  ইন্দোনেশিয়া
*  স্পেন – দেখুন স্বায়ত্তশাসিত সম্প্রদায়
*  ফিলিপাইন - দেখুন ফিলিপাইনের প্রদেশসমূহ এবং বাংলাসমরো স্বায়ত্তশাসিত অঞ্চল মুসলিম মিন্দানাও এর
*  পর্তুগাল – দেখুন পর্তুগালের স্বায়ত্তশাসিত অঞ্চল
*  তুরস্ক
*  ইউক্রেন
*  যুক্তরাজ্য – অর্পিত ক্ষমতা স্কটল্যান্ড, ওয়েলস এবং উত্তর আয়ারল্যান্ড সরকারে।
*  ভিয়েতনাম

### ফেডারেল ব্যবস্থা
একটিফেডারেল সরকার হল একটি ফেডারেশন এর সাধারণ বা জাতীয় সরকার। যুক্তরাষ্ট্রকে প্রথম আধুনিক ফেডারেশন বিবেচনা করা হয়। ব্রিটেন থেকে স্বাধীনতা ঘোষণার পর, মার্কিন যুক্তরাষ্ট্র ১৭৮১ সালে তার প্রথম সংবিধান কনফেডারেশনের আর্টিকেল গ্রহণ করে। এটি কনফেডারেল কংগ্রেস প্রতিষ্ঠা করে ফেডারেলিজমের দিকে প্রথম পদক্ষেপ ছিল। তবে, কংগ্রেস অর্থনৈতিক, সামরিক এবং বিচার বিভাগীয় সংস্কার সাধনের ক্ষেত্রে সীমাবদ্ধ ছিল। ১৭৮৭ সালে, একটি সাংবিধানিক সম্মেলনে ফিলাডেলফিয়া কনভেনশন এর সময় মার্কিন যুক্তরাষ্ট্রের সংবিধান খসড়া করা হয়। ১৭৮৮ সালে নয়টি রাজ্য দ্বারা সংবিধানের অনুমোদনের পর, মার্কিন যুক্তরাষ্ট্র আনুষ্ঠানিকভাবে একটি ফেডারেশন ছিল, যা মার্কিন যুক্তরাষ্ট্রকে একটি অনন্য অবস্থানে রাখে যেখানে কেন্দ্রীয় সরকার পৃথক রাজ্যগুলির সহনশীলতার দ্বারা বিদ্যমান থাকে, এর বিপরীতে নয়।

অন্যান্য রাষ্ট্রগুলি ফেডারেল সরকার প্রতিষ্ঠায় অনুসরণ করেছিল: সুইজারল্যান্ড (১৮৪৮); কানাডা (১৮৬৭); জার্মানি (১৮৭১ এবং আবার ১৯৪৯); ব্রাজিল (১৮৯১); অস্ট্রেলিয়া (১৯০১); রাশিয়া (১৯১৭); অস্ট্রিয়া (১৯২০ এবং আবার ১৯৪৫) এবং ভারত (১৯৪৭ এবং আবার ১৯৫০)। উদাহরণের মধ্যে রয়েছে:

*  অস্ট্রিয়া
*  আর্জেন্টিনা
*  অস্ট্রেলিয়া – অস্ট্রেলিয়ার রাজ্য ও অঞ্চল
*  বেলজিয়াম – দেখুন বেলজিয়ামের সম্প্রদায়, অঞ্চল এবং ভাষার এলাকা
*  ব্রাজিল – দেখুন ব্রাজিলের ফেডারেটিভ ইউনিট
*  ভারত - ভারতের রাজ্য ও কেন্দ্রশাসিত অঞ্চল
*  কানাডা – দেখুন কানাডার প্রদেশ ও অঞ্চল
*  জার্মানি – দেখুন জার্মানির রাজ্য
*  মালয়েশিয়া
*  মেক্সিকো – দেখুন মেক্সিকোর রাজ্য
*  নাইজেরিয়া
*  নেপাল
*  পাকিস্তান – দেখুন পাকিস্তানের প্রশাসনিক ইউনিট
*  রাশিয়া – দেখুন রাশিয়ার ফেডারেল জেলা, রাশিয়ার ফেডারেল বিষয়
*  সোভিয়েত ইউনিয়ন – দেখুন সোভিয়েত ইউনিয়নের প্রজাতন্ত্র
*  সুদান
*  সুইজারল্যান্ড – সুইজারল্যান্ডের ক্যান্টন
*  যুক্তরাষ্ট্র – দেখুন মার্কিন যুক্তরাষ্ট্রের অঙ্গরাজ্য
*  ভেনেজুয়েলা – দেখুন ভেনেজুয়েলার রাজ্য

### কনফেডারেল ব্যবস্থা

*  মার্কিন যুক্তরাষ্ট্র সরকার কনফেডারেশনের আর্টিকেল এর অধীনে
*  কনফেডারেট স্টেটস অফ আমেরিকা

## তথ্যসূত্র

বিষয়শ্রেণী:এককেন্দ্রীক রাষ্ট্র
বিষয়শ্রেণী:রাজনৈতিক ভূগোল
বিষয়শ্রেণী:যুক্তরাষ্ট্রবাদ